Svandís Svavarsdóttir, heilbrigðisráðherra, hefur ákveðið að framlengja núverandi sóttvarnareglugerð um eina viku og verða því engar breytingar gerðar á samkomutakmörkunum. Ráðherra tilkynnti þetta að loknum ríkisstjórnarfundi í morgun en reglugerðin átti að renna út á miðnætti annað kvöld. Svandís bindur vonir við að hægt verði að grípa til umfangsmikilla afléttinga í næstu viku.
Heilbrigðisráðherra hefur ákveðið að framlengja núverandi reglugerð um sóttvarnir um eina viku og eru samkomutakmarkanir því óbreyttar. Ráðherra reiknar með miklum afléttingum í næstu viku. Sex greindust með Covid í gær, þar af 5 í sóttkví. 